કેટલાક પરિણીત યુગલોનું ઉદાહરણ આપીને વિદેશમંત્રી સુષમા સ્વરાજે જણાવ્યું હતું કે, તેમને કેટલાક વિવાહિત યુગલોએ ફરિયાદ કરી હતી કે, પરિણીત વ્યક્તિ પાસપોર્ટ બનાવવા માટે જાય ત્યારે વહીવટીતંત્ર તેમની પાસે લગ્નનું પ્રમાણપત્ર માગે છે. કેટલીક તલાકશુદા મહિલાઓએ પણ વિદેશમંત્રી સુષમા સ્વરાજને ફરિયાદ કરી હતી કે, તેમની પાસેથી પાસપોર્ટ ઓફિસનું તંત્ર તેમના ભૂતપૂર્વ પતિ કે સંતાનોની માહિતી ફોર્મમાં ભરવાનું કહે છે તે યોગ્ય નથી. આ બધી ફરિયાદોને ધ્યાનમાં રાખીને તંત્ર દ્વારા ફેરફાર કરાઈ રહયા છે. પાસપોર્ટ બનાવવાના નિયમોને વધુ સરળ અનવે હળવા બનાવવામાં આવી રહ્યાનું વિદેશમંત્રી સુષમા સ્વરાજે જણાવ્યું હતું.